samgöngu - og sveitarstjórnarráðherra við fyrirspurn frá Hönnu Katrínu Friðriksson um vegaframkvæmdir í Finnafirði . 1 . Hver er staðan varðandi aðkomu ríkisins að vegauppbyggingu í Finnafirði , sbr. samstarfssamning sem var undirritaður í apríl sl. um þróun og uppbyggingu hafnarstarfsemi í Finnafirði og svar við fyrirspurn á þskj. 1815 á 145. löggjafarþingi um aðkomu ríkisins að því að styrkja vegakerfið á svæðinu ? Er undirbúningur hafinn og hafa framkvæmdir verið tímasettar ? Eins og fram kom í viðkomandi þingskjali undirritaði iðnaðar - og viðskiptaráðherra , hinn 10. maí 2016 , viljayfirlýsingu um samstarf við forvinnu sem nauðsynlegt er að sinna áður en ákvörðun verður tekin um uppbyggingu í Finnafirði . Miðað var við að þeirri forvinnu yrði lokið fyrir árslok 2018 en tafir hafa orðið á . Hvað samgöngumál á svæðinu varðar þá eru , í samgönguáætlun fyrir árin 2020 – 2024 , fyrirhugaðar framkvæmdir á veginum yfir Brekknaheiði og Norðausturvegi á láglendi í Finnafirði . Áformin eru í samræmi við áherslur byggðaáætlunar til að styrkja byggð og búsetu á svæðinu almennt , stuðla að greiðum og öruggum samgöngum og bæta samgönguinnviði og efla byggðir á þessum slóðum . 2 . Er tekið tillit til þessara framkvæmda í nýrri samgönguáætlun sem ætlunin er að leggja fyrir þingið undir lok þessa árs ? Hvernig er ætlunin að fjármagna þessar framkvæmdir ? Í nýrri samgönguáætlun fyrir árin 2020 – 2024 er gert ráð fyrir fjárveitingu til að byggja upp nýjan veg yfir Brekknaheiði á árunum 2023 og 2024 . Um er að ræða hefðbundna fjárveitingu í samgönguáætlun . Í kjölfarið er gert ráð fyrir fjárveitingu á fjárlögum til þessara framkvæmda . Framkvæmdin yrði því greidd af ríkissjóði eins og venja er . 3 . Munu þessar framkvæmdir hafa áhrif á forgangsröðun vegaframkvæmda næstu árin , eins og sú forgangsröðum hefur birst í þeim samgönguáætlunum sem ráðherra hefur kynnt ? Framangreindar framkvæmdir eru í samræmi við þær samgönguáætlanir sem gerðar hafa verið og taka ekki mið af fyrrnefndum samstarfssamningi . Þær eru því í samræmi við þá forgangsröðun sem gerð var .